De tidligere tyske østområder

**De tidligere tyske østområder** (tysk: *Ehemalige deutsche Ostgebiete*) er en betegnelse på de deler av Tyskland som lå øst for elvene Oder og Neisse, og som ble mistet etter første og andre verdenskrig. 

Områdene mistet etter første verdenskrig utgjorde mesteparten av Provinsen Posen og Vest-Preussen, og videre mistet Tyskland Øst-Preussen, Hinterpommern, Øst-Brandenburg, Øvre Schlesien, og nesten hele Nedre Schlesien etter annen verdenskrig. Disse områdene som ble tapt etter andre verdenskrig utgjorde nesten 25% av førkrigsarealet til Weimarrepublikken.
I dag brukes betegnelsen hovedsakelig i Tyskland om områdene som ble mistet etter annen verdenskrig, mens i Polen ble områdene referert til som «de gjenvunnede områdene» av den sovjetiskinstallerte polske regjeringen.

Områdene ble en del av et forent Tyskland etter Tysklands samling i 1871, etter å ha vært en del av Kongeriket Preussen, på tross av at deler av dem hadde store polske minoriteter og tildels majoriteter. På tross av dette var flere områder nærmest utelukkende befolket av etniske tyskere, og disse ble i stor grad fordrevet fra området etter annen verdenskrig. 

Etterkrigsgrensen mellom Tyskland og Polen, langs Oder-Neisse-linjen, ble formelt anerkjent av Øst-Tyskland i 1950 gjennom Zgorzelec-traktaten, etter press fra Stalin. I 1952 var anerkjennelsen av Oder-Neisse-linjen som en endelig grense en av Stalins forutsetninger for at Sovjetunionen skulle anerkjenne Tysklands gjenforening (se Stalinnotatet). Dette kravet ble avvist  at den vesttyske kansleren Konrad Adenauer. Den offisielle holdningen til den tyske regjeringen var at de tidligere østterritoriene var midlertidig under polsk eller sovjetisk administrasjon. I 1970 anerkjente Vest-Tyskland grensen som *[[de facto]]* grense, gjennom Warszawa-traktaten. 

I 1990, som en del av Tysklands gjenforening, anerkjente Vest-Tyskland «*[[ex factis jus oritur]]*», og ga gjennom *[[Zwei-plus-Vier-Vertrag]]* avkall på alle krav øst for Oder-Neisse. Tysklands anerkjennelse av Oder-Neisse-grensen ble igjen anerkjent av et gjenforent Tyskland den 14. november 1990 i den tysk-polske grenseavtalen.

## Historisk bakgrunn

Pommern, Øst-Preussen og Schlesien ble fortysket under den store tyske østekspansjonen i løpet av middelalderen. Pommern og Schlesien inngikk i Det tysk-romerske rike, mens Øst-Preussen var styrt av Den tyske orden. Disse områdene ble protestantiske som følge av reformasjonen, med unntak av Øvre Schlesien, som forble katolsk. Vest-Preussen og Posen inngikk imidlertid i Polen, og kom først under tysk dominans på grunn av Polens deling på slutten av 1700-tallet. Disse områdene var også i all hovedsak katolske. 

## Versaillestraktaten

Versaillestraktaten etter første verdenskrig gjorde at Tyskland måtte avstå Posenprovinsen og Vest-Preussen til den nyopprettede polske staten. Etter folkeavstemning ble den østlige delen av Øvre Schlesien avstått til Polen i 1921. Byen Danzig ble en selvstyrt by. Dessuten ble Memelland avstått til Litauen. Disse områdene hadde alle en blandet befolkning; byene var preget av tysk språk og kultur, mens landområdene var polskdominerte. Posenland hadde et polsk flertall, mens de etniske forholdene i Vest-Preussen var mer blandet. 

## Etter andre verdenskrig
Etter andre verdenskrig ble Polen forflyttet vestover. De østlige delene av Polen ble annektert av Sovjetunionen, mens Polen ble tildelt omtrent en fjerdedel av Tysklands territorium. Grensen mot Tyskland går langs elvene Oder/Odra og Neisse/Nysa, og derfor kalles den ofte Oder-Neisselinjen. 

Polens nye territorier omfattet Schlesien, den delen av Brandenburg som ligger øst for Oder og Neisse, Hinterpommern, byen Gdańsk/Danzig og den sørlige og største delen av Øst-Preussen. Tsjekkoslovakia fikk en mindre del av Schlesien, mens Sovjetunionen overtok den nordlige delen av Øst-Preussen med byen Königsberg, som de døpte om til Kaliningrad.

## Befolkningsforflytninger

:*Hovedartikkel: [[Fordrivelsen av tyskere etter andre verdenskrig]]*
Mot slutten av 2. verdenskrig flyktet en stor del av den tyske befolkningen fra de østlige provinsene. Det totale antall som enten ble evakuert av nazistene, flyktet fra den Røde arme eller ble fordrevet etter krigen, har blitt anslått til å gjelde rundt 14 millioner mennesker. Dette skjedde under store lidelser for lokalbefolkningen. 

De som var igjen, ble i stor grad tvunget til å forlate området i årene etter 2. verdenskrig. «Die Vertriebenen», de fordrevne, utgjør en stor del av den tyske befolkningen. De er organisert i Verbände, forbund, som arbeider for å ta vare på kulturarven fra hjemmeområdet. Tidligere var de også en sterk pådriver for å ta de tapte områdene tilbake, men dette kravet har nå mindre kraft. Svært få tyskere ble igjen i de opprinnelige områdene. Et unntak her er Øvre Schlesien, som er et tospråklig og tokulturelt område. Polakker fra det tidligere Øst-Polen ble bosatt i de nye områdene i vest.

## Ostverträge
Myndighetene i Den tyske demokratiske republikk aksepterte raskt den nye grensen mot Polen. Vest-Tyskland aksepterte imidlertid ikke de nye grensene før Willy Brandts regjering inngikk de såkalte Ostverträge rundt 1970 med sine naboer. I forbindelse med Ostverträge anerkjente også de vestlige landene og Vatikanet de nye grensene. De har siden ikke vært på den politiske dagsorden i internasjonal politikk. 

## De tidligere østområdene i tysk historie
De tidligere østterritoriene var åsted for en rekke kjente hendelser i tysk historie, men blir generelt sett i dagens Polen sett på som av utenlandsk interesse.

Disse hendelsene inkluderer slag som Frederik den stores seire ved Mollwitz i 1741, Hohenfriedeberg i 1745, Leuthen i 1757, og Zorndorf i 1758, samt hans tap ved Gross-Jägersdorf i 1757 og Kunersdorf i 1759. Historikeren Norman Davies beskriver slaget ved Kunersdorf som «Preussens største fadese». Under Napoleonskrigene ble den pommerske byen Kolberg beleiret i 1807 (noe som var en inspirasjon for den tyske nazipropagandafilmen Kolberg), mens den franske Grande Armée vant et slag ved Eylau i Øst-Preussen samme år. Freden i Tilsit ble underskrevet i Tilsit juli 1807 mellom Napoleon og russerne og prøysserne. Jernkorset, Tysklands gjeveste militærdekorasjon, ble etablert (men ikke tildelt) av kong Frederik Vilhelm III ved Breslau den 17. mars 1813. 

Under første verdenskrig vant Paul von Hindenburg en rekke avgjørende seire ved Tannenberg, og de masuriske sjøer, noe som drev de russiske styrkene ut av Øst-Preussen.

En rekke kjente personer i tysk kultur og historie ble enten født eller drev sitt virke fra de tidligere østområdene. Noen av disse er:

### Politikere og statsledere
* Friedrich von Gentz
* Adalbert Falk
* Ferdinand Lassalle
* Eduard Lasker
* Katarina II av Russland, russisk keiserinne
* Auguste Viktoria av Schleswig-Holstein, den siste tyske keiserrinen
* Leo von Caprivi, kansler
* Georg Michaelis, kansler
* Gustav Bauer, kansler
* Helmuth James Graf von Moltke, jurist
* Egon Krenz, østtysk leder
* Arthur Zimmermann, tysk utenriksminister, forfatteren bak Zimmermann-telegrammet
* Otto Landsberg, justisminister, en av de som skrev under på Versaillestraktaten.
* Walther von Lüttwitz, en av lederne bak Kappkuppet
* Reinhold Wulle
* Fredrik August III av Sachsen, konge av Sachsen. Trakk seg tilbake til Sibyllenort i Nedre Schlesien etter å ha abdisert i 1918.
* Wilhelm Pieck, Øst-Tysklands første president
* Cécil von Renthe-Fink, ambassadør, og senere fullmektig, i Danmark under andre verdenskrig
* Paul Hensel, politiker og forkjemper for masurerne (må ikke forveksles med filosofen Paul Hensel)
* Herbert Hupka, CDU-politiker
* Hans Modrow
* Manfred Stolpe
* Rosa Luxemburg tysk kommunistleder og hovedarkitekt bak novemberrevolusjonen

### Militærskikkelser
* Paul von Hindenburg, feltmarskalk og senere president
* Hermann von Eichhorn, feltmarskalk 
* Günther von Kluge, feltmarskalk 
* Erich von Falkenhayn, general
* Heinz Guderian, general
* Hans-Ulrich Rudel, det høyest dekorerte medlemmet av den tyske hæren
* Erich von dem Bach-Zelewski, SS
* Kurt Daluege, SS
* Manfred von Richthofen (Den røde baron), flyveress
* Kurt Wintgens, flyveress
* Otto Liman von Sanders, militærrådgiver for den osmanske hæren
* Colmar Freiherr von der Goltz, militærrådgiver for den osmanske hæren
* Dietrich von Saucken, general
* Walther Wever, førkrigsleder for *[[Luftwaffe (Wehrmacht)|Luftwaffe]]*
* Hyazinth Graf Strachwitz von Groß-Zauche und Camminetz
* Heinrich Freiherr von Lüttwitz
* Helmut Lent, flyveress
* Günther Radusch, flyveress
* Walter Schilling, general
* Rudolf Schoenert, flyveress
* Paul Zorner, flyveress
* Joachim Müncheberg, flyveress
* Herbert Kaminski, flyveress
* Max Näther, flyveress
* Kurt Student, general
* Erich Fellgiebel, general, en av mennene bak 20. juli-attentatet
* Dietrich von Choltitz, siste militærguvernør av Paris under andre verdenskrig.
* Felix Steiner, kommanderte tropper under slaget om Berlin.
* Hanna Reitsch, kvinnelig pilot
* Melitta Schenk Gräfin von Stauffenberg, kvinnelig pilot
* Johann David Ludwig Graf Yorck von Wartenburg
* Hermann von Boyen

### Vitenskapsmenn og matematikere
* Wernher von Braun, rakettforsker og romarkitekt
* Ferdinand von Richthofen, geograf og utforsker
* David Hilbert
* Max Born
* Walther Nernst
* Paul Ehrlich, immunolog
* Georg von Arco, fysiker og radioingeniør, delgrunnlegger av Telefunken
* Hugo Münsterberg, tyskamerikansk psykolog 
* Paul Gottlieb Nipkow, en av televisjonens pionerer
* Emil Krebs, polyglott og sinolog
* Ehrenfried Walther von Tschirnhaus, matematiker. Også den første til å finne en måte å lage porselen industrielt i Europa.
* Ferdinand Schichau, ingeniør
* Fritz Haber, kjemiker, Nobelprisvinner
* Günter Blobel, biolog, Nobelprisvinner

### Filosofer og teologer
* Immanuel Kant
* Arthur Schopenhauer
* Friedrich Daniel Ernst Schleiermacher
* Dietrich Bonhoeffer
* Johann Georg Hamann
* Georg von Polentz, den første lutherske biskopen
* Johann Gottfried Herder
* Paul Hensel

### Historikere og arkeologer
* Heinrich Graetz
* Gottfried Bernhardy
* Arthur Milchhöfer
* Theodor Schieder
* Fritz Gause

### Musikere
* Philipp og Xaver Scharwenka, begge komponister
* Moritz Moszkowski, komponist
* George Henschel, sanger, pianist, dirigent og komponist
* Edgar Froese, grunnlegger av det elektroniske bandet Tangerine Dream
* Sylvius Leopold Weiss, komponist og luttspiller
* Otto Klemperer, dirigent
* Kurt Masur, dirigent
* Johann Sedlatzek, fløytist
* Elisabeth Schwarzkopf, tyskfødt østerriksk-britisk sanger
* Johann Gottfried Piefke, komponist av patriotiske marsjer
* Richard Wetz, komponist
* John Kay, Steppenwolfs frontmann
* Carl Loewe var mye av sin karriere i Stettin
* Georg Riedel, «den østprøyssiske Bach», hvorav mange verker ble ødelagt i ødeleggelsen av Königsberg under andre verdenskrig.

### Poeter, skribenter, dramatikere, og andre kulturfigurer
* Martin Opitz
* Angelus Silesius
* Andreas Gryphius
* Friedrich von Logau
* Ewald Christian von Kleist
* Joseph Freiherr von Eichendorff
* Gustav Freytag
* E. T. A. Hoffmann
* Arnold Zweig
* Gerhart Hauptmann
* Günter Grass
* Bogumil Goltz, humorist
* Johann Friedrich Reichardt
* Walter Bruno Henning, lingvist
* Marion Dönhoff
* Emanuel Lasker, stormester i sjakk
* Paul Mross, stormester i sjakk
* Franz von Oppersdorff, en av Ludwig van Beethovens mesén 
* Robert Wiene, filmregissør (*[[Caligaris kabinett]]*)
* Alfred Döblin
* Janosch, barnebokforfatter (han kaller seg ofte schlesisk)
* Edward Sapir, lingvist

### Maler
* Karl Friedrich Lessing
* Adolph Menzel
* Michael Willmann, «den schlesiske Rembrandt»
* Lovis Corinth

### Arkitekter
* Richard Konwiarz, arkitekten bak *[[Schlesierkampfbahn]]*
* Max Berg, arktitekten bak Folkehallen i Wrocław
* Carl Gotthard Langhans, Brandenburger Tors arkitekt
* Hanns Hopp levde i Königsberg en periode og designet mange byggverk i byen.

### Skuespillere
* Armin Mueller-Stahl
* Matthias Habich
* Veruschka von Lehndorff
* Volker Lechtenbrink
* Hans Heinrich von Twardowski
* Ulli Lommel
* Marianne Hold

### Diverse
* Karl Denke, en kannibalsk seriemorder i Schlesien i 1920.
* Herta Heuwer, currywurstens oppfinner
* Rochus Misch, siste overlevende i *[[Führerbunker]]*''en''
* Beate Uhse-Rotermund, flyver og grunnlegger av en av verdens første sexbutikker, Beate Uhse AG
* Ludwig Guttmann, grunnleggeren av Paralympics
* Hardy Rodenstock, forlegger, vinkjenner (og mistenkt vinsvindler)
* Karl Godulla, industrilist, «sinkens konge», bidro til industrialiseringen av Schlesien
* Prince Franz Wilhelm of Prussia, businessmann og medlem av Huset Hohenzollern, født i Grünberg
* Sophie Charlotte Elisabeth Ursinus, seriemorder
* Max Otto Koischwitz, tyskamerikansk propagandist 

## Se også
*Oder-Neisse-linjen

## Referanser